# Obecný úrad v  B r e s t o v c i, okres Myjava

Z á p i s n i c a

 z  riadneho zasadnutia Obecného zastupiteľstva v Brestovci, konaného dňa 31.10.2019

o 1600 hod. v zasadačke Obecného úradu v Brestovci.

Prítomní: starosta obce Ing. Dušan Duga

 poslanci Samuel Hôždala

Miriam Jancová

Jana Malková Róbert Petráš Monika Vaculová

Štefan Vachula

Katarína Vrbová

 kontrolórka Jarmila Šulovská

 Zasadnutie otvoril starosta obce Ing. Dušan Duga, privítal prítomných poslancov a kontrolórku obce. Konštatoval, že na zasadnutí sú prítomní 7 poslanci OZ, takže obecné zastupiteľstvo je uznášaniaschopné.

Za overovateľov zápisnice určil: Štefan Vachula

 Katarína Vrbová

Za zapisovateľku určil: Darina Dugová

Starosta obce predniesol nasledovný program:

* Zahájenie
* Kontrola uznesení
* Správa o hospodárení za III. štvrťrok 2019
* V. zmena rozpočtu v roku 2019
* Organizačný poriadok obce Brestovec - informácia
* Príprava zimnej údržby MK
* Rôzne
* Diskusia
* Návrh uznesení
* Záver

Poslanci súhlasia s predloženým návrhom programu.

**1. Kontrola uznesení**

P. Jarmila Šulovská kontrolórka obce predniesla plnenie uznesení zo zasadnutia zo dňa 4.9.2019.

**Uznesenie č. 52/2019**

Obecné zastupiteľstvo Obce Brestovec berie na vedomie Správu o zabezpečovaní úloh na úseku školstva a kultúry v MŠ a ZŠ Brestovec.

**Uznesenie č. 53/2019**

Obecné zastupiteľstvo Obce Brestovec berie na vedomie Správu o činnosti poľovníckeho združenia vlastníkov pôdy Brestovec.

**Uznesenie č. 54/2019**

Obecné zastupiteľstvo Obce Brestovec berie na vedomie Správu o hospodárení obce za I. polrok 2019.

**Uznesenie č. 55/2019**

Obecné zastupiteľstvo Obce Brestovec schvaľuje VZN č. č. 1/2019 o výške príspevku za pobyt dieťaťa v materskej škole, o výške mesačného príspevku na čiastočnú úhradu nákladov na činnosť školského klubu detí, o výške príspevku zákonného zástupcu dieťaťa alebo žiaka na čiastočnú úhradu nákladov a určenie  podmienok úhrady v školskej jedálni.

**Uznesenie č. 56/2019**

Obecné zastupiteľstvo Obce Brestovec schvaľuje predaj nehnuteľností v zmysle § 9a, ods. 8, písm. e) zákona č. 138/1991 Zb. o majetku obcí v z.n.p. Jánovi Ludvigovi a manž. Anne Ludvigovej, rod. Sládečkovej, obaja bytom Hurbanova č. 933/5, 907 01 Myjava obecného pozemku parc. č. 37453– vo výmere 134 m2 – záhrada, v podiele ¼ LV č. 253. Odpredaj pozemku sa schvaľuje v sume 1,- € za m2, čo činí 34,- €. Náklady na vyhotovenie kúpnej zmluvy a správny poplatok za návrh na vklad bude znášať kupujúci. Zároveň poveruje starostu obce pri podpisovaní kúpnej zmluvy.

**Uznesenie č. 57/2019**

Obecné zastupiteľstvo Obce Brestovec na základe vyhodnotenia cenovej ponuky pre „Zámer priameho predaja č. 04/2019“ schvaľuje Martinovi Mockovčiakovi, bytom Jánošíkova 869/5, 907 01 Myjava odpredaj nadbytočného majetku – novovytvorený pozemok CKN parc. č. 31566/20 – o výmere 83 m2 – zastav. plochy a nádvoria, CKN parc. č. 31566/22 – o výmere 162 m2 – zastav. plochy a nádvoria a pozemok CKN parc. č. 31566/24 o výmere 415 m2 – zastav. plochy a nádvoria odčlenené od pôvodnej CKN parc. č. 31566/3 – vo vlastníctve Obce Brestovec v 1/1 - LV č. 1411 podľa geometrického plánu č. 049/19 zo dňa 21.5.2019 vyhotovený firmou Geodézia Myjava, Vladimír Fašánek, úradne overený dňa 27.5.2019 pod číslom G1-152/19 v sume 4.130,- EUR, slovom štyritisícstotridsať eur.

Náklady na vyhotovenie kúpnej zmluvy a správny poplatok z návrhu na vklad vlastníckeho práva do katastra nehnuteľností hradí kupujúci. Zároveň poveruje starostu obce pri podpisovaní kúpnej zmluvy.

**Uznesenie č. 58/2019**

Obecné zastupiteľstvo Obce Brestovec schvaľuje predaj nehnuteľností v zmysle § 9a, ods. 8, písm. e) zákona č. 138/1991 Zb. o majetku obcí v z.n.p. Jánovi Kulíškovi, bytom Brestovec č. 218, 907 01 Myjava – novovytvorený pozemok CKN parc. č. 35075/3 o výmere 48 m2 – zastav. plochy a nádvoria – odčlenený od pôvodnej CKN parc.č. 35075/2 vo vlastníctve obce Brestovec v 1/1 – LV č. 1411 podľa geometrického plánu č. 051/19 zo dňa 24.6.2019 vyhotovený firmou Geodézia Myjava, Vladimír Fašánek, úradne overený dňa 28.6.2019 pod číslom G1-203/19 v sume 1,- €. Zároveň poveruje starostu obce pri podpisovaní kúpnej zmluvy.

**Uznesenie č. 59/2019**

Obecné zastupiteľstvo Obce Brestovec schvaľuje kúpu nehnuteľností v zmysle § 9a, ods. 8, písm. e) zákona č. 138/1991 Zb. o majetku obcí v z.n.p. novovytvorený pozemok CKN parc. č.

35138/50 o výmere 110 m2 - zastav. plochy a nádvoria, odčlenená od pôvodnej CKN parc.č. 35138/46 vo vlastníctve Jána Kulíška, bytom Brestovec č. 218, 907 01 Myjava v 1/1 – LV č. 3834 v sume 1,- € a novovytvorený pozemok CKN parc.č. 35138/49 o výmere 90 m2 – zastav. plochy a nádvoria odčlenená od pôvodnej EKN parc.č. 35111/2 vo vlastníctve Milana Vdoviaka, bytom Kpt. M. Uhra 52/2, 907 01 Myjava v 1/1 – LV č. 3789 v sume 450 ,- € podľa

geometrického plánu č. 051/19 zo dňa 24.6.2019 vyhotovený firmou Geodézia Myjava, Vladimír Fašánek, úradne overený dňa 28.6.2019 pod číslom G1-203/19.

Zároveň poveruje starostu obce pri podpisovaní kúpnej zmluvy.

**Uznesenie č. 60/2019**

Obecné zastupiteľstvo Obce Brestovec schvaľuje zriadenie budúceho vecného bremena na parcelu registra „C“ – parc. č. 33584/1 – zastav. plochy a nádvoria – 1555 m2  na LV č. 1411 vo vlastníctve Obce Brestovec v katastrálnom území Brestovec v prospech budúceho oprávneného Michala Dugu, Dolná štvrť 362/13, 907 01 Myjava, ktorému zodpovedá právo:

a) zriadenia a uloženia „NN a plynovej prípojky“ k novostavbe rodinného domu na CKN parc. č. 33829/1, 33829/26/6 zapísané na LV č. 577;

b) užívania, prevádzkovania, údržby, opravy, úpravy, rekonštrukcie, modernizácie

 a akékoľvek iné stavebné úpravy plánovanej stavby a jej odstránenie;

c) vstupu, prechodu a prejazdu peši, motorovými a nemotorovými dopravnými prostriedkami,

 strojmi a mechanizmami budúcim oprávneným a ním poverenými osobami v rozsahu

 a spôsobom nevyhnutným na výkon povolenej činnosti a činností uvedených v bode a) a b).

Vecné bremená budú zriadené na dobu neurčitú a bezodplatne.

Zároveň poveruje starostu obce pri podpisovaní zmluvy o budúcej zmluve o zriadení vecných bremien.

**Uznesenie č. 61/2019**

Obecné zastupiteľstvo Obce Brestovec schvaľuje školské obvody - školský obvod I. – Základná škola, Viestova 1, 907 01 Myjava a školský obvod II. – Základná škola, Štúrova 18, 907 01 Myjava podľa súp. čísiel.

**Uznesenie č. 62/2019**

Obecné zastupiteľstvo Obce Brestovec schvaľuje vybudovanie vŕtanej studne na ihrisku pod Solniskom pre potreby zvlažovania futbalového ihriska.

**Uznesenie č. 63/2019**

Obecné zastupiteľstvo Obce Brestovec berie na vedomie informácie z bodu rôzneho.

**2. Správa o hospodárení obce za III. štvrťrok 2019**

Správu za III. štvrťrok 2019 prečítal starosta obce, ktorý predložila účtovníčka obecného úradu p. Jaroslava Coufalíková. Po prerokovaní OZ berie na vedomie správu za III. štvrťrok 2019. /viď priložená príloha/

|  |  |  |  |  |
| --- | --- | --- | --- | --- |
|   | schválený rozpočet v € | rozpočet po zmenách v € | čerpanie rozpočtu  | hlavná činnosť príjmy v € |
|  100 - daňové príjmy | 378 460 | 450 360 | 297 731,86 | 297 731,86 |
| 200 - daňové príjmy | 349 950 | 502 950 | 336 306,69 | 16 907,59 |
| 300 - granty a transfery | 94 790 | 100 520 | 72 088,32 | 72 088,32 |
| ***bežné príjmy spolu:*** | 823 200 | 1 053 830 | 706 126,87 | 286 727,77 |
| 200 - kapitálové príjmy | 1 000 | 1 000 | 0 | 485 |
| 300 - granty a transfery | 0 | 0 | 0 | 0 |
| ***kapitálové príjmy spolu:*** | 1 000 | 1 000 | 485 | 485 |
| 400-finančné príjm. operácie | 15 300 | 98 300 | 63 778,59 | 63 778,59 |
| ***Príjmy celkom:*** | 839 500 | 1 153 130 | 770 390 | 450 991,36 |
|  | schválený rozpočet v € | rozpočet po zmenách | Čerpanie rozpočtu  | hlavná činnosť výdavky v € |
| 600 - bežné výdavky | 759 020 | 1 050 980 | 665 454,22 | 358 722,9 |
| 700 - kapitálové výdavky | 9 000 | 60 200 | 0 | 16 461,89 |
| 800 - finančné operácie | 0 | 0 | 0 | 0 |
| ***Výdavky celkom:*** | 768 020 | 1 111 180 | 665 454,22 | 375 184,79 |

**Uznesenie č. 64/2019**

Obecné zastupiteľstvo Obce Brestovec berie na vedomie Správu o hospodárení obce za III. štvrťrok 2019.

**3. V. zmena rozpočtu v roku 2019**

Návrh na V. zmenu rozpočtu v roku 2019 prečítal starosta obce, vypracovala p. Jaroslava Coufalíková. Rozpočet bol upravený z dôvodu zvýšenia predaja pozemku a vybudovanie studne na futbalovom ihrisku.

Po prerokovaní poslanci OZ schvaľujú V. zmenu rozpočtu.

|  |  |  |  |  |
| --- | --- | --- | --- | --- |
|   | rozpočet na rok 2019 v € | rozpočet po zmenách | návrh na V. zmenu rozpočtu | rozpočet po V. zmene |
| 100 - daňové príjmy | 378 460 | 429 360 | 0 | 450 360 |
| 200 - daňové príjmy | 349 950 | 472 650 | 0 | 502 950 |
| 300 - granty a transfery |  94 790 | 100 820 | 0  | 100 520 |
| ***bežné príjmy spolu:*** | 823 200 |  1 053 830 | 0 |  1 053 830 |
| 200 - kapitálové príjmy | 1 000 |  1 000 | 4 720 |  5 720 |
| 300 - granty a transfery | 0 | 0 | 0 | 0 |
| ***kapitálové príjmy spolu:*** | 1 000 | 1 000 | 0 |  1 000 |
| 400-finančné príjm.operácie |  15 300 |  70 300 | 0 |  98 300 |
| ***Príjmy celkom:*** |  **839 500** |  **1 153 130** | **4 720** |  **1 157 850** |
|  |  |  |  |  |
| 600 - bežné výdavky | 759 020 |  1 050 980 | 0 |  1 050 980 |
| 700 - kapitálové výdavky |  9 000 | 60 200 | 4 720  | 64 920 |
| 800 - finančné operácie | 0 | 0 | 0 | 0 |
| ***Výdavky celkom:*** | **768 020** |  **1 111 180** | **4 720** |  **1 115 900** |

Hlasovanie poslancov:

za 6 Samuel Hôždala, Miriam Jancová, Jana Malková,

 Monika Vaculová, Štefan Vachula, Katarína Vrbová

proti 1 Róbert Petráš

zdržal sa 0

**Uznesenie č. 65/2019**

Obecné zastupiteľstvo Obce Brestovec schvaľuje V. zmenu rozpočtu v roku 2019.

**4. Organizačný poriadok obce Brestovec**

Starosta obce Ing. Dušan Duga prečítal poslancom Organizačný poriadok obce Brestovec, časť I/II. Podľa §13 odst. 4 písm. d) zákona č. 369/1990 o obecnom zriadení v znení neskorších zmien a doplnkov vydala obec Brestovec nový Organizačný poriadok obce Brestovec pre

obecný úrad, základnú školu, materskú školu a školskú jedáleň, ktorý bude platný od 1.11.2019 a poslanci sa s ním majú oboznámiť. Po prerokovaní OZ berie na vedomie organizačný poriadok. /viď priložená príloha/

**Uznesenie č. 66/2019**

Obecné zastupiteľstvo Obce Brestovec berie na vedomie Organizačný poriadok obce Brestovec, časť I. – Obecného úradu v Brestovci a časť II. – Základnej školy, Materskej školy a Školskej jedálne.

**4. Príprava zimnej údržby MK**

Starosta obce prečítal poslancom ponuku na zimnú údržbu pri prehŕňaní MK od firmy DUKOM s.r.o. Myjava. Poslanci navrhli osadiť palice na kôpky. Počas poľadovice starosta objednáva posýpanie miestnych komunikácií vo firme Brantner Slovakia, prevádzka Myjava.

Po prerokovaní poslanci schvaľujú firmu DUKOM s.r.o. Myjava, ktorá bude odhŕňať sneh v celej obci na zimnú údržbu MK.

Prítomní poslanci: 7

Hlasovanie poslancov: za 7

proti 0

zdržal sa 0

**Uznesenie č. 67/2019**

Obecné zastupiteľstvo Obce Brestovec schvaľuje firmu DUKOM s.r.o., Novomestská 41, 907 01 Myjava na zimnú údržbu miestnych komunikácií v celej obci.

**5. Rôzne:**

Starosta obce Ing. Dušan Duga prečítal poslancom žiadosť Myjavskej hasičskej histórie, občianske združenie, Viestova 426/1, 907 01 Myjava o finančný príspevok na náhradné diely na obnovu historického hasičského vozidla Tatra 2630 z roku 1934.

Po prerokovaní poslanci OZ schválili príspevok vo výške 200,- €.

Hlasovanie poslancov:

za 6 Samuel Hôždala, Miriam Jancová, Jana Malková,

 Monika Vaculová, Štefan Vachula, Katarína Vrbová

proti 0

zdržal sa 1 Róbert Petráš

**Uznesenie č. 68/2019**

Obecné zastupiteľstvo Obce Brestovec schvaľuje dotáciu pre Myjavskú hasičskú históriu, občianske združenie, Viestova 426/1, 907 01 Myjava vo výške 200,- €.

Ďalej starosta informoval poslancov:

- dňa 22.9.2019 sa uskutočnila v obci slávnosť. Ministerka vnútra Denisa Saková odovzdala

 DHZ Brestovec nové hasičské auto IVECO. V kopaničiari expres bolo zverejnené 70.

 výročie založenie DHZ a odovzdanie auta, poďakoval pani Monike Vaculovej uverejnenie

 článku,

- dňa 18.10.2019 sa uskutočnilo „Stretnutie dôchodcov“ pri príležitosti mesiaca úcty k starším,

 starosta nebol spokojný s prístupom niektorých poslancov, ktorí sa ani neospravedlnili. Prišli

 2 poslanci, 1 sa ospravedlnila z dôvodu choroby a 1 prišla až na záver. Dôchodcovia

 sa pýtali, kde sú ostatní poslanci. V minulosti chodili pomáhať aj manželky poslancov,

- Studňa na ihrisku - je vypracovaná PD na vŕtanú studňu na zavlažovanie futbalového ihriska.

 Vŕtať bude firma Dohnal & Marek, Velké Meziříčí po 15.11.2019,

 - Pán Jaroslav Dekánek podal na obecný úrad - Ohlásenie drobnej stavby – oplotenie, medzi

 rodinnými domami č. 160 a č. 214. Poslal som pozvánku na miestne šetrenie, ktoré bude dňa

 6.11.2019 o 15,30 hod. za účasti poslancov, je tam spoločný vstup cez most,

- Projekt cezhraničnej spolupráce – Rekonštrukcia turistickej rozhľadne Poľana a vybudovanie

 drobnej odpočinkovej infraštruktúry“ v celkovej sume 36.000 €, 5 % z rozpočtu obce,

 spolupráca s obcou Blatnica v ČR, treba podať do 4.11.2019,

- Andrea Chybová – chýbajúce kocky z priekopy nemá pod garážou, ale v garáži. Na jar bude

 čistiť priekopu a priepust, potom ich tam uloží,

- Vodovod a kanalizácia – bol som na jednaní v Bratislave so zástupcami BVS a životného

 prostredia, má byť stretnutie s ministrom ŽP alebo jeho zástupcom,

- Program rozvoja vidieka SR 2014–2020, lesný traktor s radlicou na sneh, mulčovač,

 vývozka. Bol podaný projekt, z dotácie rozvoj lesných oblastí a zlepšenia životaschopnosti

 lesov, podpora investícií do lesníckych technológií a spracovania, do mobilizácie lesných

 výrobkov a ich uvádzanie na trh. Spolufinancovanie z 40 % obec a 60 % dotácia zo štátu,

- Interaktívna tabuľa v MŠ je už opravená, objednané nové dvere do spálne v MŠ – vybavila

 p. Jana Malková.

**6. Diskusia**

Pán Robert Petráš sa informoval na rekonštruovaný most u Petrášov, treba vyštrkovať napojenie cesty, je to rozrýpané a je tam blato. Ďalej sa pýtal na odvoz zábradlia pri plote školy a opraviť most chce aj pán Blanárik. Pani Jana Malková požaduje prečistiť kanál pri ceste oproti parkovisku pri obchode, bolo by dobré dať tam rúry. Pán Štefan Vachula informoval, že na Štemberku pri dome č. 6 sú v ceste diery, je to rozbité, treba to opraviť. Ďalej informoval, že vo Svinárkach treba opraviť priepust v zákrute nad domom č. 498, vo dvore rodiny Petrášovej č. 244 je poškodený drevený stĺp na pätke, ide tam hlavná trasa. Pani Katarína Vrbová sa informovala na merač rýchlosti na hlavnej ceste v časti Kopánky, kedy ho osadia.

**7. Záver**

Zasadnutie Obecného zastupiteľstva ukončil starosta obce poďakovaním všetkým prítomným za ich účasť.

 Ing. Dušan Duga

 starosta obce

Overovatelia: Štefan Vachula, dňa 31.10.2019 ................................

 Katarína Vrbová, dňa 31.10.2019 ................................

Zapísala: Darina Dugová, dňa 31.10.2019 ................................